Um komandi áramót lýkur veiðitímabili þeirra fisktegunda þar sem veiðitímabilið er almanaksárið . Þessar tegundir eru : Norsk-íslensk síld , kolmunni , úthafskarfi , Barentshafsþorskur , Flæmingjarækja , Eldeyjarrækja og síðast en ekki síst makríll . Fiskistofa minnir útgerðaraðila á að umsóknir um millifærslu hlutdeilda með öllum fylgigögnum verða að berast fyrir lok dags 16. desember ef þær eiga að hafa áhrif á úthlutun um áramót sbr. 3. mgr. 12. gr. reglugerðar nr. 674 / 2019 um veiðar í atvinnuskyni . Samkvæmt 15. gr. laga nr. 116 / 2006 um stjórn fiskveiða skulu tilkynningar um flutning á aflamarki í þessum tegundum hafa borist Fiskistofu eigi síðar en 15 dögum eftir að veiðitímabili lýkur .